ΓΡΑΠΤΗ ΕΡΩΤΗΣΗ E-4110/00

υποβολή: Elisabeth Schroedter (Verts/ALE) προς την Επιτροπή

(11 Ιανουαρίου 2001)

Θέμα: Επέκταση δρόμου σεγρότοπο του ομόσπονδου κράτους του Βρανδεβούργου χωρίς αξιολόγηση των επιπτώσεων στο περιβάλλον

Η νομική βάση στην οποία στηρίζεται η επέκταση του ομοσπονδιακού δρόμου 189 μεταξύ του Retzin και του Rohlsdorf στο ομόσπονδο κράτος του Βρανδεμβούργου (Γερμανία) είναι ο νόμος περί οδοποιίας του Βρανδεμβούργου. Στην προκειμένη περίπτωση, είμαι της άποψης ότι τα κριτήρια που ορίζονται στο παράρτημα ΙΙΙ, παράγραφος 2, σύμφωνα με τα οποία δεν μπορεί να παρακαμφθεί η διεξαγωγή αξιολόγησης των επιπτώσεων στο περιβάλλον, δεν εφαρμόστηκαν σύμφωνα με το πνεύμα του κοινοτικού δικαίου. Το επίμαχο τμήμα του δρόμου, διέρχεταιγρότοπο μεγάλης οικολογικής ευαισθησίας και αξίας με είδη χλωρίδας τα οποία χρήζουν προστασίας. Ταπόγεια ύδατα, τα οποία βρίσκονται μόλις δύο μέτρα κάτω από την επιφάνεια του εδάφους, είναι ιδιαίτερα ευαίσθητα έναντι βλαβερών ουσιών.

1. Θεωρεί η Επιτροπή ότι το εν λόγω έργο οδοποιίας θα είναι σύμφωνο με τη νομοθεσία της ΕΕ για το περιβάλλον μόνο σε περίπτωση που διενεργηθεί αξιολόγηση των επιπτώσεων στο περιβάλλον;

2. Θεωρεί η Επιτροπή ότι η διαδικασία έγκρισης σχεδίου για το εν λόγω τμήμα του δρόμου, αποτελεί κατάλληλο μέσο προκειμένου να εξακριβωθεί πλήρως η ευαισθησία της περιοχής, να αξιολογηθούν όλες οι περιβαλλοντικές επιπτώσεις του σχεδίου οδοποιίας και να εκτιμηθούν δεόντως τα σχέδια τηςπηρεσίας οδοποιίας όσον αφορά την επέμβαση στον ευαίσθητο αυτόγρότοπο;

3. Πιστεύει η Επιτροπή ότι στην περίπτωση του νόμου περί οδοποιίας του Βρανδεμβούργου έγινε σωστή και ολοκληρωμένη μεταφορά στο εθνικό δίκαιο της τροποποίησης της οδηγίας 97/11/ΕΚ σχετικά με την αξιολόγηση των επιπτώσεων στο περιβάλλον και ιδιαιτέρως του παραρτήματος ΙΙΙ παράγραφος 2;

4. Θεωρεί η Επιτροπή αναγκαίο να απαιτήσει από την κυβέρνηση του Βρανδεμβούργου να προβεί σε τροποποίηση του νόμου περί οδοποιίας;

Εάν ναι, πότε προτίθεται να το πράξει;

Εάν όχι, για ποιο λόγο;

5. Πιστεύει η Επιτροπή ότι η κυβέρνηση του Βρανδεμβούργου θα πρέπει να εξετάσει πιο προσεκτικά τα σχέδια οδοποιίας σε ευαίσθητους οικοτόπους, ανεξάρτητα από την οδηγία 97/11/ΕΚ σχετικά με την αξιολόγηση των επιπτώσεων στο περιβάλλον;

6. Έχει εξακριβώσει η Επιτροπή εάν στο πλαίσιο του εν λόγω έργου χρησιμοποιήθηκαν με άμεσο ή έμμεσο τρόπο κοινοτικές ενισχύσεις;

Εάν ναι ποια μέτρα προτίθεται να λάβει;

Απάντηση της κ. Wallstrm εξ ονόματος της Επιτροπής

(6 Μαρτίου 2001)

Η προέκταση της ομοσπονδιακής οδού B 189 θα μπορούσε να καλυφθεί είτε από το παράρτημα Ι αριθ. 7 (β)(1) ή (γ), ή από το παράρτημα ΙΙ αριθ. 10 (ε)(2) της οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων δημόσιων και ιδιωτικών έργων στο περιβάλλον(3), όπως τροποποιήθηκε από την οδηγία 97/11/ΕΚ(4) του Συμβουλίου (Οδηγία για την εκτίμηση περιβαλλοντικών επιπτώσεων (ΕΠΕ)). Δίχως τις απαραίτητες πληροφορίες για το παρόν σχέδιο είναι αδύνατο να κριθεί αν αυτό πρέπει ναποβληθεί σε εκτίμηση περιβαλλοντικών επιπτώσεων βάσει της οδηγίας ΕΠΕ.

Δεν είναι τελείως σαφές στην Επιτροπή αυτό που εννοεί το Αξιότιμο Μέλος του Κοινοβουλίου με την ερώτηση 2 (αν ενδείκνυται διαδικασία έγκρισης του σχεδίου γενικά ή στην προκειμένη περίπτωση). Εν πάση περιπτώσει, σύμφωνα με το άρθρο 2, παράγραφος 2 της οδηγίας ΕΠΕ, εναπόκειται στα κράτη μέλη να επιλέξουν κατάλληλη διαδικασία εκτίμησης των περιβαλλοντικών επιπτώσεων σύμφωνη με τους στόχους της εν λόγω οδηγίας.

Το παράρτημα ΙΙΙ αριθ. 2 της οδηγίας ΕΠΕ αναφέρει μεταξύ άλλων στο σημείο (δ) προστατευόμενες φυσικές περιοχές και φυσικά πάρκα, στο σημείο (ε) διατηρητέες ή προστατευόμενες περιοχές βάσει της νομοθεσίας των κρατών μελών, περιοχές ειδικής προστασίας που έχουν καθορίσει τα κράτη μέλη βάσει της οδηγίας 79/409/ΕΟΚ του Συμβουλίου της 2ης Απριλίου 1979 περί της διατηρήσεως των αγρίων πτηνών(5), και της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(6), και στο σημείο (η) τοπία ιστορικής, πολιτιστικής ή αρχαιολογικής σημασίας.

Η Γερμανία ενημέρωσε την Επιτροπή για το Gesetz- und Verordnungssblatt fr das Land Brandenburg Teil I Nr. 12 vom 28. Juli 1999 ως μέτρο μεταφοράς της οδηγίας 97/11/ΕΚ όσον αφορά την κατασκευή οδών στο ομόσπονδο κράτος του Βραδενβούργου. Στόχος του νόμου αυτού για το Βραδενβούργο είναι προφανώς η μεταφορά του παραρτήματος Ι αριθ. 7 (β) και (γ) της οδηγίας ΕΠΕ με το άρθρο 38, παράγραφος 3 (3). Επομένως, όσον αφορά τα σχέδια του παραρτήματος ΙΙ, το ομόσπονδο κράτος του Βραδενβούργου αποφάσισε προφανώς να εφαρμόσει την επιλογή που παρέχει το άρθρο 4, παράγραφος 2(β) της οδηγίας ΕΠΕ. Το Βραδενβούργο χρειάστηκε συνεπώς να λάβειπόψη τα σχετικά κριτήρια επιλογής του παραρτήματος ΙΙΙ στον καθορισμό των ορίων ή κριτηρίων για σχέδια κατασκευής οδών του παραρτήματος ΙΙ στην επικράτειά του.

Μέχρι στιγμής η Επιτροπή δεν έχει κρίνει αν το Βραδενβούργο έχει λάβειπόψη όλα τα σχετικά κριτήρια επιλογής του παραρτήματος ΙΙΙ στη μεταφορά νομοθεσίας του, ιδιαίτερα στο άρθρο 38, παράγραφος (3) 3 της προαναφερθείσας νομοθεσίας, αφού η Γερμανία έχει ενημερώσει την Επιτροπή μόνο για δύο σύντομα τμήματα της νομοθεσίας ως μέτρα μεταφοράς της οδηγίας 97/11/ΕΟΚ (ένα εκ των οποίων είναι ο προαναφερθείς νόμος για το Βραδενβούργο). Η Επιτροπή θα πραγματοποιήσει πλήρη εκτίμηση της συμμόρφωσης μόλις ολοκληρωθεί η ενημέρωσή της για τη μεταφορά της οδηγίας 97/11/ΕΚ εκ μέρους της Γερμανίας. Ωστόσο είναι δυνατόν να μην καλύπτονται όλα τα σχετικά κριτήρια επιλογής του παραρτήματος ΙΙΙ από τα όρια ή τα κριτήρια του άρθρου 38, παράγραφος (3) 3 του εν λόγω νόμου για το Βραδενβούργο.

Εν πάση περιπτώσει, όπως δήλωσε το Ευρωπαϊκό Δικαστήριο στη νομολογία του σχετικά με την εφαρμογή των ορίων, το άρθρο 4, παράγραφος 2, δεύτερο εδάφιο, της οδηγίας αναγνωρίζει μεν στα κράτη μέλη ένα περιθώριο εκτιμήσεως για τον καθορισμό ορισμένων τύπων σχεδίων που πρέπει ναποβάλλονται σε εκτίμηση ή για τον καθορισμό των ενδεδειγμένων κριτηρίων και/ή κατωτάτων ορίων, το περιθώριο εκτιμήσεως αυτό, όμως, οροθετείται από τηνποχρέωση που προβλέπεται στο άρθρο 2, παράγραφος 1, και η οποία επιβάλλει στα κράτη μέλη ναποβάλλουν σε εκτίμηση των επιπτώσεων εκείνα τα σχέδια τα οποία, ιδίως ως εκ φύσεως, μεγέθους ή θέσεως, ενδέχεται να έχουν σημαντικές επιπτώσεις στο περιβάλλον. (Υπόθεση C-72/95 Kraaijeveld, παράγραφος 50, C-392/96 Επιτροπή κατά Ιρλανδίας, παράγραφος 64).

Δεν εμπίπτει στη δικαιοδοσία της Επιτροπής να απαντήσει στην πέμπτη ερώτηση του Αξιότιμου Μέλους.

Σύμφωνα με τις διαθέσιμες πληροφορίες, κεφάλαια κοινοτικής ενίσχυσης δε χρησιμοποιούνται για το εν λόγω σχέδιο οδοποιίας.

(1) Το παράρτημα Ι αριθ. 7 της οδηγίας ΕΠΕ αναφέρει στα σημεία (β) και (γ) έργα κατασκευής νέων οδών με τέσσερις και άνω λωρίδες κυκλοφορίας, ή ευθυγράμμιση ή/και διαπλάτυνσηφιστάμενων οδών δύο το πολύ λωρίδων κυκλοφορίας ώστε να δημιουργηθούν τέσσερις και άνω λωρίδες, όταν το νέο ή ευθυγραμμισμένο ή/και διευρυμένο αυτό τμήμα της οδού πρόκειται να έχει συνεχές μήκος μεγαλύτερο ή ίσο των 10 km.

(2) Το παράρτημα ΙΙ αριθ. 10 αναφέρει στο σημείο (ε) έργα κατασκευής οδών λιμένων και λιμενικών εγκαταστάσεων, καθώς και αλιευτικών λιμένων (εφόσον δεν περιλαμβάνονται στο παράρτημα Ι).

(3) ΕΕ L 175 της 5.7.1985.

(4) ΕΕ L 73 της 14.3.1997.

(5) ΕΕ L 103 της 25.4.1979.

(6) ΕΕ L 206 της 22.7.1992.